pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรี แสดงความเสียใจต่อครอบครัวผู้สูญเสียกรณีเหตุการณ์ จ.นราธิวาส สั่งตรวจสอบข้อเท็จ จริง และเร่งเยียวยาครอบครัวผู้เสียชีวิต
วันอังคารที่ 24 ธันวาคม 2562
นายกรัฐมนตรี แสดงความเสียใจต่อครอบครัวผู้สูญเสียกรณีเหตุการณ์ จ.นราธิวาส สั่งตรวจสอบข้อเท็จ จริง และเร่งเยียวยาครอบครัวผู้เสียชีวิต
พลเอก ประยุทธ์ จันทร์โอชา นายกรัฐมนตรี แสดงความเสียใจต่อครอบครัวผู้สูญเสียกรณีเหตุการณ์ จ.นราธิวาส สั่งตรวจสอบข้อเท็จจริง และเร่งเยียวยาครอบครัวผู้เสียชีวิต
วันนี้ (24 ธ.ค.62) เวลา 13.00 น.ณ บริเวณห้องโถง ตึกบัญชาการ1ทําเนียบรัฐบาลหลังการประชุมคณะรัฐมนตรีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความเสียใจกับครอบครัวผู้สูญเสียเกี่ยวกับเหตุการณ์ที่จังหวัดนราธิวาสกรณีเจ้าหน้าที่สําคัญผิด ยิงชาวบ้านเสียชีวิต 3 ราย ซึ่งก็ไม่มีใครต้องการให้เกิดเหตุการณ์ดังกล่าวขึ้น โดยได้สั่งการหน่วยงานที่เกี่ยวข้องตั้งแต่วันแรกที่ทราบเรื่องแล้วให้ตรวจสอบข้อเท็จจริง และเร่งรัดเยียวยาครอบครัวผู้เสียชีวิต
นายกรัฐมนตรี กล่าวว่า เมื่อวาน (23 ธ.ค.62) ผบ.ทบ.ได้ลงไปในพื้นที่ภาคใต้ โดยได้เน้นย้ําแนวทางการปฏิบัติงานในพื้นที่เพื่อไม่ให้เกิดข้อผิดพลาดได้อีก ซึ่งก็ต้องขอความร่วมมือกับประชาชนในบางเวลาที่มีการประกาศในพื้นที่ต่างๆ ที่มีอันตรายอยู่ก็อย่าเข้าไปในช่วงที่มีการปฏิบัติการ โดยขณะนี้กําลังมีการตรวจสอบจากหลักฐานที่ปรากฏ หากมีการประมาทเลินเล่อของเจ้าหน้าที่ก็จะต้องได้รับโทษตามกระบวนการของกฎหมายไม่มีข้อยกเว้น กรณีที่มีการปะทะกันในเวลากลางคืนก็แยกกันได้ยากเหมือนกัน เพราะฉะนั้น ก็ต้องเข้าใจซึ่งกันและกัน ไม่มีใครอยากให้เกิดขึ้นอยู่แล้ว ทั้งนี้ ในการตรวจสอบจะมีคณะกรรมการสิทธิมนุษยชน ที่ได้รับการยอมรับจากคนในพื้นที่เข้าร่วมตรวจสอบด้วยทุกครั้ง เพื่อให้เกิดความเป็นธรรมกับทุกฝ่าย ขอให้ทุกคนมั่นใจ
ทั้งนี้ ได้เน้นย้ําเสมอมา และย้ําหลายครั้งในเรื่องของการออกปฏิบัติงาน ต้องทําความเข้าใจวิถีชีวิตของชาวบ้านให้มากยิ่งขึ้นว่าจะทําอย่างไรไม่ให้เกิดผลกระทบซึ่งกันและกัน ต้องเอาบทเรียนและประสบการณ์ที่ผ่านมา เพิ่มประสิทธิภาพในการทํางานของพวกเรา เพราะเป็นหน้าที่ที่ต้องทําให้เกิดความปลอดภัย แต่ก็ต้องดําเนินการในเชิงรุกบ้าง ขณะเดียวกันก็ต้องระมัดระวังไม่ให้เกิดการสูญเสียอีก ทั้งเจ้าหน้าที่และประชาชนผู้บริสุทธิ์
นอกจากนี้ นายกรัฐมนตรี ได้กล่าวถึงเป้าหมายในปี 2563 ซึ่งคาดว่าไตรมาสแรกของปีหน้าจะดีขึ้น จากมาตรการต่าง ๆ ที่รัฐบาลได้ดําเนินการอย่างต่อเนื่องทั้งมาตรการระยะสั้น ระยะปานกลาง และระยะยาว ซึ่งเศรษฐกิจถือเป็นหัวใจหลักในการขับเคลื่อนประเทศ ซึ่งหากทุกภาคส่วนทั้งภาครัฐ รัฐวิสาหกิจ ภาคเอกชน และภ่ึประชาชนร่วมกันสร้างความมั่นใจว่ายังเดินหน้าไปได้ถึงแม้จะมีชะลอตัวบ้าง ก็จะทําให้ทุกอย่างขับเคลื่อนไปได้ เช่น ในช่วงปลายปีรัฐบาลได้มีการเปิดโครงการถนนคนเดิน เพื่อให้เกิดการใช้จ่ายของภาคประชาชนและกระตุ้นเศรษฐกิจฐานรากให้เกิดการหมุนเวียนมากขึ้น การจัดงานOTOP CITY 2019 ระหว่างวันที่ 15 - 23 ธันวาคม 2562 ณ อาคารชาเลนเจอร์ 1 - 3 อิมแพ็ค เมืองทองธานี มียอดขายรวมกว่า 1,372 ล้านบาท ทําลายสถิติในรอบ 5 ปี ที่ผ่านมา เป็นการแสดงให้เห็นว่าสินค้าและผลิตภัณฑ์มีการพัฒนาปรับปรุงคุณภาพให้ดีขึ้นสอดคล้องกับความต้องการของตลาด โดยนายกรัฐมนตรี ฝากให้พัฒนาคุณภาพสินค้าให้ดียิ่งขึ้นอย่างต่อเนื่องตรงกับความต้องการของตลาดและผู้บริโภค รวมทั้งให้เพิ่มช่องทางการค้าขายที่หลากหลายทั้งค้าส่ง ค้าปลีก รวมไปถึงการจําหน่ายผ่านช่องทางออนไลน์ต่าง ๆ เพื่อให้สอดคล้องกับพฤติกรรมผู้บริโภค
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- ร่วมการสร้างไทย เป็นแหล่งท่องเที่ยวยอดนิยมของโลก
วันศุกร์ที่ 21 กันยายน 2561
ร่วมการสร้างไทย เป็นแหล่งท่องเที่ยวยอดนิยมของโลก
ประเทศไทยได้รับการโหวตให้เป็นประเทศที่ดีที่สุดสําหรับผู้คนอันดับ 1 ของโลก และเป็นประเทศที่ดีที่สุดอันดับ 3 รองจากอิตาลีและกรีซ
ศุกร์ที่ 21 ก.ย.61
ร่วมการสร้างไทย เป็นแหล่งท่องเที่ยวยอดนิยมของโลก
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยได้รับการโหวตให้เป็นประเทศที่ดีที่สุดสําหรับผู้คนอันดับ 1 ของโลก และเป็นประเทศที่ดีที่สุดอันดับ 3 รองจากอิตาลีและกรีซ ซึ่งสะท้อนให้เห็นว่านักท่องเที่ยวจากทั่วโลกได้รับประสบการณ์ที่ดีจากประเทศไทยอันเกิดจากความร่วมมือของทุกฝ่าย สําหรับปีนี้รัฐบาลเน้นส่งเสริมการท่องเที่ยวใน 55 จังหวัดเมืองรอง และสนับสนุนให้ชุมชนบริหารจัดการการท่องเที่ยวเอง เช่น เปิดบ้านเป็นโฮมสเตย์ขนาดเล็ก จ้างแม่ครัวในท้องถิ่น ซื้อวัตถุดิบจากเกษตรกรและร้านค้ารายย่อยในชุมชน จัดไกด์ท้องถิ่นนําเที่ยว และแบ่งรายได้เข้ากองกลางเป็นทุนในการพัฒนาท้องถิ่นร่วมกัน เป็นต้น โดยรัฐบาลตั้งเป้าว่าในปี 2562 ประเทศไทยจะมีรายได้จากการท่องเที่ยวราว 3.4 ล้านล้านบาท ซึ่งจะช่วยยกระดับเศรษฐกิจไทยให้ดีขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ใส่หน้ากากอนามัยเป็นระยะเวลานาน จะเกิดผลเสียอย่างไร ??
วันอาทิตย์ที่ 7 มิถุนายน 2563
ใส่หน้ากากอนามัยเป็นระยะเวลานาน จะเกิดผลเสียอย่างไร ??
ใส่หน้ากากอนามัยจะเกิดผลเสียอย่างไร
Q : ใส่หน้ากากอนามัยเป็นระยะเวลานาน จะเกิดผลเสียอย่างไร ??
A : อาจจะทําให้อึดอัดบ้างจากการหายใจผ่านการกรองของหน้ากาก แต่ไม่ถึงขนาดที่ทําให้เลือดเป็นกรด และควรซักหรือเปลี่ยนทุกวัน เพื่อป้องกันการสะสมของเชื้อโรค รวมทั้งล้างมือหลังถอดหน้ากากอนามัยทุกครั้ง
รัฐบาลไทย-ข่าวทำเนียบรัฐบาล-รัฐ เห็นชอบ คืน VAT บางส่วนให้ผู้มีรายได้น้อย
วันอังคารที่ 25 กันยายน 2561
รัฐ เห็นชอบ คืน VAT บางส่วนให้ผู้มีรายได้น้อย
รัฐบาลออกมาตรการชดเชยค่าใช้จ่ายให้แก่ผู้มีรายได้น้อยที่ถือบัตรสวัสดิการแห่งรัฐ โดยคืนภาษีมูลค่าเพิ่มบางส่วนกลับเข้ากระเป๋าเงินอิเล็กทรอนิกส์ของผู้ถือบัตร
อังคารที่ 25 ก.ย.61
รัฐ เห็นชอบ คืน VAT บางส่วนให้ผู้มีรายได้น้อย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการชดเชยค่าใช้จ่ายให้แก่ผู้มีรายได้น้อยที่ถือบัตรสวัสดิการแห่งรัฐ โดยคืนภาษีมูลค่าเพิ่มบางส่วนกลับเข้ากระเป๋าเงินอิเล็กทรอนิกส์ของผู้ถือบัตร สําหรับการซื้อสินค้าผ่านเครื่องรูดบัตร EDC ในร้านธงฟ้าประชารัฐ ตั้งแต่วันที่ 1 พ.ย. 61 – 30 เม.ย. 62 โดยแบ่งสัดส่วนภาษีที่ต้องจ่ายร้อยละ 7 เป็น 3 ส่วน คือ ส่วนที่ 1 ร้อยละ 1 เก็บเป็นภาษีมูลค่าเพิ่มเข้ารัฐ ส่วนที่ 2 ร้อยละ 5 โอนกลับเข้ากระเป๋าเงินอิเล็กทรอนิกส์ของผู้ถือบัตรภายในวันที่ 15 ของเดือนถัดไป และส่วนที่ 3 ร้อยละ 1 โอนเข้าบัญชีกองทุนการออมแห่งชาติ เพื่อเป็นหลักประกันให้แก่ผู้มีรายได้น้อยหลังวัยเกษียณ ทั้งนี้ รัฐบาลจะติดตั้งเครื่องบันทึกการเก็บเงิน POS ที่ร้านธงฟ้า 3,000 แห่ง เพื่อนําข้อมูลไปจัดสรรเงินคืนให้กับผู้มีรายได้น้อยต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมงาน “Digital Intelligent Nation 2018”
วันพฤหัสบดีที่ 22 กุมภาพันธ์ 2561
รมว.ดิจิทัลฯ ร่วมงาน “Digital Intelligent Nation 2018”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมงาน “Digital Intelligent Nation 2018” โดย บริษัท แอดวานซ์ อินโฟร์ เซอร์วิส จํากัด (มหาชน) หรือ เอไอเอส จัดขึ้น เพื่อประกาศวิสัยทัศน์ และเชิญชวนผู้เกี่ยวข้องในระบบนิเวศน์ของ “อินเทอร์เน็ตในทุกสิ่ง” (Internet of Things : IoT) มาร่วมพัฒนาเทคโนโลยีดังกล่าว รวมทั้งยังได้จัดแสดงนิทรรศการอุปกรณ์เครื่องใช้ IoT ที่ได้แสดงให้เห็นถึงความพร้อมของเทคโนโลยีจากหลายหน่วยงาน ทั้งนี้ จากนโยบายเศรษฐกิจดิจิทัลของประเทศ หรือ ไทยแลนด์ 4.0 ที่มุ่งใช้เทคโนโลยีดิจิทัลหลากหลายรูปแบบ โดยเฉพาะอย่างยิ่ง IoT มาเป็นกลไกสําคัญในการขับเคลื่อนและปฏิรูปกระบวนการผลิต การดําเนินธุรกิจ การค้า การบริการ การศึกษา การสาธารณสุข การบริหารราชการแผ่นดิน รวมทั้งกิจกรรมทางเศรษฐกิจและสังคมอื่นๆ เพื่อให้การบริหารจัดการเศรษฐกิจ และภาพรวมของประเทศเป็นไปอย่างมีประสิทธิภาพสูงสุด ซึ่งเทคโนโลยี IoT จะถูกนํามาประยุกต์ใช้ได้อย่างเต็มศักยภาพ สอดคล้องกับนโยบายของประเทศ จึงจําเป็นต้องผนึกกําลังกันในทุกภาคส่วน ทั้งภาครัฐและภาคเอกชน ไม่ว่าจะเป็นในระดับประเทศ หรือในระดับสากล โดยงานดังกล่าวได้รับเกียรติจาก ดร.สมคิด จาตุศรีพิทักษ์ รองนายกรัฐมนตรี ปาฐกถาพิเศษในหัวข้อ “Thailand’s Development Landscape Forward” ด้วย เมื่อวันที่ 21 กุมภาพันธ์ 2561 ณ จีเอ็มเอ็ม ไลฟ์เฮาส์ แอท เซ็นทรัลเวิลด์ ถนนพระราม 1 เขตปทุมวัน กรุงเทพฯ
*********************
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมเสวนางานแกรนท์ ธอนตัน รายงานผลวิเคราะห์เชิงลึกของแนวโน้มเศรษฐกิจโลก
วันจันทร์ที่ 26 พฤศจิกายน 2561
รมว.กระทรวงดิจิทัลฯ ร่วมเสวนางานแกรนท์ ธอนตัน รายงานผลวิเคราะห์เชิงลึกของแนวโน้มเศรษฐกิจโลก
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมเสวนาในงานเปิดเผยผลสํารวจธุรกิจนานาชาติ International Business Report (IBR) : Thailand Focus จัดโดย บริษัทแกรนท์ ธอนตัน จํากัด เพื่อเป็นเวทีนําเสนอข้อมูลการวิเคราะห์เชิงลึกของแนวโน้มเศรษฐกิจโลก ที่จะมีผลกระทบต่อประเทศไทย โดยเปรียบเทียบเป็นรายธุรกิจระหว่างไทยกับประเทศต่างๆ ในภูมิภาค ภายในงานมีผู้บริหารระดับสูง และผู้เชี่ยวชาญจากภาคอุตสาหกรรมต่างๆ ทั้งภาครัฐบาล และภาคเอกชนให้ความสนใจเข้าร่วมรับฟังมากกว่า 300 คน ณ โรงแรมแกรนด์ ไฮแอท เอราวัณ กรุงเทพฯ เมื่อวันที่ 21 พฤศจิกายน 2561
***********************
รัฐบาลไทย-ข่าวทำเนียบรัฐบาล-บกปภ.ช. เผยทุกจังหวัดประสบภัย เร่งสำรวจความเสียหายเพื่อช่วยเหลือผู้ประสบอุทกภัยเบื้องต้น ครัวเรือนละ 5,000 บาท
วันศุกร์ที่ 27 กันยายน 2562
บกปภ.ช. เผยทุกจังหวัดประสบภัย เร่งสํารวจความเสียหายเพื่อช่วยเหลือผู้ประสบอุทกภัยเบื้องต้น ครัวเรือนละ 5,000 บาท
บกปภ.ช. เผยทุกจังหวัดประสบภัย เร่งสํารวจความเสียหายเพื่อช่วยเหลือผู้ประสบอุทกภัยเบื้องต้น ครัวเรือนละ 5,000 บาท
เมื่อวันที่ 26 ก.ย. 62 เวลา 15.00 น. ที่กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการป้องกันและบรรเทาสาธารณภัยแห่งชาติ เปิดเผยว่า ตามที่ ครม. มีมติให้กระทรวงมหาดไทยใช้จ่ายงบประมาณรายการเงินสํารองจ่ายเพื่อกรณีฉุกเฉินหรือจําเป็น จํานวน 7.6 พันล้านบาท เพื่อใช้ช่วยเหลือผู้ประสบภัยจากพายุโซนร้อน "โพดุล" และพายุดีเปรสชั่น "คาจิกิ" โดยแบ่งเงินช่วยเหลือออกเป็น
2 ส่วน ได้แก่ เงินช่วยเหลือแก่ผู้ประสบภัย ครัวเรือนละ 5,000 บาท สําหรับผู้ที่มีบ้านเรือนอยู่อาศัยประจํา ในกรณี
น้ําท่วมบ้านโดยฉับพลันและทรัพย์สินเสียหาย บ้านถูกน้ําท่วมขังไม่น้อยกว่า 7 วัน และทรัพย์สินเสียหาย หรือบ้านเสียหายจากน้ําท่วม พายุ น้ําป่าไหลหลาก และดินถล่ม และอีกส่วนเป็นเงินช่วยเหลือองค์กรปกครองส่วนท้องถิ่น ลักษณะเงินอุดหนุนทั่วไป ในการแก้ไขปัญหาบรรเทาความเดือดร้อนให้กับประชาชนที่ประสบอุทกภัย โดยในขณะนี้ ได้สั่งการให้ทุกจังหวัดที่ประสบอุทกภัยเร่งสํารวจความเสียหายของบ้านเรือนพี่น้องประชาชน เพื่อที่จะเร่งเบิกจ่ายเงินช่วยเหลือให้กับประชาชนอย่างรวดเร็วที่สุด เพื่อบรรเทาความเดือดร้อนของประชาชนในเบื้องต้น
นอกจากนี้หน่วยงานต่าง ๆ ที่เกี่ยวข้องจะได้ระดมความช่วยเหลือด้านต่าง ๆ เช่น ด้านการประกอบอาชีพ ด้านการซ่อมแซมที่อยู่อาศัย และอื่น ๆ เป็นต้น
พลเอก อนุพงษ์ กล่าวเพิ่มเติมว่า สําหรับจังหวัดที่ยังมีสถานการณ์อุทกภัย กระทรวงมหาดไทย ได้เน้นย้ําให้ผู้ว่าราชการจังหวัดเร่งรัดในการระบายน้ํา เพื่อเตรียมรับสถานการณ์ฝนที่อาจจะเกิดขึ้นอีก และให้ดูแลพี่น้องประชาชนผู้ประสบอุทกภัยให้ดีในทุกด้าน เช่น พื้นที่พักพิง อาหาร สุขา และยารักษาโรคต่าง ๆ ข้อสําคัญต้องให้ครบถ้วน ทั่วถึงทุกพื้นที่ ส่วนจังหวัดอื่น ๆ ที่อยู่ในระหว่างฟื้นฟู ขอให้เร่งสํารวจความเสียหายและความต้องการของประชาชน รวมถึงซ่อมแซมบ้านเรือนให้กลับคืนสู่ปกติโดยเร็วที่สุด
รัฐบาลไทย-ข่าวทำเนียบรัฐบาล-พม. One Home จ.ขอนแก่น ลงพื้นที่เร่งช่วยเหลือครอบครัวเด็กหนุ่มวัย 15 ปี สู้ชีวิต ต้องดูแลพ่อ-แม่ที่ป่วยหนัก ช่วยเหลือตัวเองไม่ได้
วันจันทร์ที่ 16 ธันวาคม 2562
พม. One Home จ.ขอนแก่น ลงพื้นที่เร่งช่วยเหลือครอบครัวเด็กหนุ่มวัย 15 ปี สู้ชีวิต ต้องดูแลพ่อ-แม่ที่ป่วยหนัก ช่วยเหลือตัวเองไม่ได้
พม. One Home จ.ขอนแก่น ลงพื้นที่เร่งช่วยเหลือครอบครัวเด็กหนุ่มวัย 15 ปี สู้ชีวิต ต้องดูแลพ่อ-แม่ที่ป่วยหนัก ช่วยเหลือตัวเองไม่ได้
วันที่ 14 ธ.ค. 62 นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยถึงกรณีสื่อมวลชนมีการนําเสนอข่าวของครอบครัวเด็กหนุ่ม อายุ 15 ปี นักเรียนชั้น ม.3 ที่พี่สาวเสียชีวิต และพ่อป่วยเป็นมะเร็งระยะสุดท้าย อีกทั้งผู้เป็นแม่ป่วยหลายโรค ที่จังหวัดขอนแก่น ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดขอนแก่น (พมจ.ขอนแก่น) พร้อมด้วยเจ้าหน้าที่ศูนย์คุ้มครองคนไร้ที่พึ่งจังหวัดขอนแก่น และบ้านพักเด็กและครอบครัวจังหวัดขอนแก่น ลงพื้นที่เยี่ยมบ้านเพื่อตรวจสอบข้อเท็จจริง และประเมินทางสังคมของครอบครัวดังกล่าวแล้ว เพื่อให้ความช่วยเหลือตามภารกิจของกระทรวง พม.
นายปรเมธี กล่าวต่อไปว่า จากการลงพื้นที่เยี่ยมบ้าน ได้ทราบข้อมูลเบื้องต้น ดังนี้ ครอบครัวของเด็กหนุ่มดังกล่าว อาศัยอยู่ด้วยกัน 5 คน ประกอบด้วยผู้เป็นพ่อ อายุ 65 ปี ป่วยเป็นโรคมะเร็งไตระยะสุดท้าย ไม่สามารถช่วยเหลือตัวเองได้ และผู้เป็นแม่อายุ 56 ปี ป่วยเป็นโรคเบาหวาน ทําให้ต้องตัดนิ้วที่เท้า และโรคประดูกทับเส้นประสาททําให้ไม่สามารถเดินได้ อีกทั้งมีพี่อีก 2 คน ได้แก่ พี่ชายคนโตอายุ 30 ปี และพี่สาวคนกลางอายุ 26 ปี ที่อําเภอโนนแดง จังหวัดขอนแก่น ต่อมาพี่สาวคนกลางได้เสียชีวิตจากโรคเบาหวาน และไตวาย เมื่อวันที่ 11 ธันวาคม ที่ผ่านมา ทําให้ครอบครัวขาดรายได้หลักเพื่อมาเลี้ยงดูครอบครัว หลังจากที่บิดาและมารดาล้มป่วยจนไม่สามารถทํางานได้ ด้านการเรียนของเด็กหนุ่มดังกล่าว มีผู้บริจาคเพื่อช่วยเหลือด้านการศึกษาทุกปีตั้งแต่มัธยมศึกษาปีที่ 1
นายปรเมธี กล่าวต่อไปอีกว่า ทั้งนี้ กระทรวง พม. โดยทีม One Home จังหวัดขอนแก่น ซึ่งประกอบด้วย หน่วยงานในพื้นที่สังกัดกระทรวง พม. ได้ดําเนินการวางแผนช่วยเหลือ ดังนี้ พมจ.ขอนแก่น จะดําเนินการนําข้อมูลของครอบครัวดังกล่าวเข้าคณะกรรมการกํากับดูแลการช่วยเหลือผู้ประสบปัญหาทางสังคม ตามภารกิจกระทรวง พม. เป็นการช่วยเหลือในเบื้องต้น มอบเงินสงเคราะห์ผู้มีรายได้น้อยและผู้ไร้ที่พึ่ง และเงินสงเคราะห์เด็กในครอบครัวยากจน อีกทั้งประสานหน่วยงานที่เกี่ยวข้องช่วยเหลือในเรื่องการศึกษาของเด็กหนุ่มดังกล่าวอยในระยะยาว พร้อมทั้งประสาน อบต.โนนแดง โรวพยาบาล สต.โนนแดง และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เยี่ยมครอบครัวอย่างสม่ําเสมอเพื่อให้ความช่วยเหลือตามความต้องการ นอกจากนี้ ได้ให้คําแนะนําในเรื่องสิทธิสวัสดิการจากภาครัฐที่พึงได้รับตามกฎหมาย
นายปรเมธี กล่าวเพิ่มเติมว่า ทั้งนี้ หากประชาชนประสบปัญหาทางสังคม หรือพบเห็นผู้ที่ต้องการความช่วยเหลือ สามารถโทรแจ้ง ศูนย์ช่วยเหลือสังคม สายด่วน พม. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษา
และความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-พลเอก ประยุทธ์ จันทร์โอชา นายกรัฐมนตรี กล่าวเนื่องในโอกาส “วันข้าวและชาวนาแห่งชาติ” ประจำปี 2563
วันศุกร์ที่ 5 มิถุนายน 2563
พลเอก ประยุทธ์ จันทร์โอชา นายกรัฐมนตรี กล่าวเนื่องในโอกาส “วันข้าวและชาวนาแห่งชาติ” ประจําปี 2563
พลเอก ประยุทธ์ จันทร์โอชา นายกรัฐมนตรี กล่าวเนื่องในโอกาส “วันข้าวและชาวนาแห่งชาติ” ประจําปี 2563
พี่น้องเกษตรกรชาวนาที่รักทุกท่าน
เนื่องในโอกาส “วันข้าวและชาวนาแห่งชาติ” ประจําปี 2563 นี้ ผมขอส่งความระลึกถึงและความปรารถนาดี มายังพี่น้องเกษตรกรชาวนาไทยทุกท่าน
ข้าวเป็นพืชที่มีความสําคัญของประเทศไทย ทั้งในด้านเศรษฐกิจ​และวิถีชีวิตของไทย การปลูกข้าวนับเป็นวัฒนธรรมที่ซึมซับอยู่ในชุมชนแต่ละท้องถิ่น และสะท้อนให้เห็นถึงวิถีชีวิตความเป็นอยู่ของเกษตรกรชาวนาไทยมาอย่างยาวนาน
ที่ผ่านมาประเทศไทยประสบปัญหาจากภัยพิบัติต่าง ๆ ไม่ว่าจะเป็นปัญหาฝนแล้ง น้ําท่วม ทําให้พื้นที่ปลูกข้าวได้รับความเสียหาย และสร้างความเดือดร้อนให้แก่เกษตรกรชาวนาเป็นจํานวนมาก ซึ่งรัฐบาลได้ช่วยเหลือเยียวยา โดยชดเชยรายได้ให้แก่ชาวนาผ่านมาตรการต่าง ๆ เพื่อบรรเทาความเดือดร้อนให้กับชาวนาที่ประสบภัยธรรมชาติทั้งหมด
นอกจากนี้ รัฐบาลได้มีมาตรการช่วยเหลือชาวนาที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 อย่างเต็มที่ และยังมีความมุ่งมั่นที่จะพัฒนาศักยภาพของชาวนาให้สามารถทําการเกษตรได้อย่างยั่งยืนและมั่นคง โดยการนํานวัตกรรมและเทคโนโลยีที่ทันสมัยมาใช้เพื่อลดต้นทุนการผลิตและสอดคล้องกับความต้องการของตลาด รวมทั้งดําเนินการจัดทําโครงการต่าง ๆ เพื่อสนับสนุนเกษตรกรชาวนาให้สามารถทํานาได้อย่างมีประสิทธิภาพสูงสุด เพื่อช่วยยกระดับคุณภาพชีวิตของชาวนาให้มีชีวิตที่ดี มีความสุข
ในโอกาสนี้ ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลาย อีกทั้ง
พระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี ได้โปรดดลบันดาลประทานพรให้พี่น้องเกษตรกรชาวนาไทยทุกท่าน พร้อมทั้งครอบครัว ประสบแต่ความสุข ความเจริญ มีกําลังกาย กําลังใจที่เข้มแข็ง เพื่อร่วมกันเป็นกําลังสําคัญในการพัฒนาข้าวไทยให้มีคุณภาพสืบไป
สวัสดีครับ
รัฐบาลไทย-ข่าวทำเนียบรัฐบาล-ทส. รวมใจ ช่วยภัยน้ำท่วม
วันพุธที่ 18 กันยายน 2562
ทส. รวมใจ ช่วยภัยน้ําท่วม
ทส. รวมใจ ช่วยภัยน้ําท่วม
ทส. รวมใจ ช่วยภัยน้ําท่วม
เมื่อวันที 17 กันยายน 2562 พลเอก ประยุทธ์ จันทร์โอชา นายกรัฐมนตรี ได้เป็นประธานการรับมอบเงินในโครงการ “ร่วมใจ พี่น้องไทย ช่วยภัยน้ําท่วม” เพื่อนําไปช่วยเหลือพี่น้องประชาชนในพื้นที่ประสบภัยน้ําท่วม ณ ห้องส่งสถานีวิทยุโทรทัศน์ช่อง 9 อสมท
ในการนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส)ได้ร่วมบริจาคเงิน ในนามกระทรวงฯ จํานวน 1,500,000 บาท นอกจากนี้ นายวราวุธ ศิลปอาชา รมว. ทส. ได้ร่วมรับโทรศัพท์ เพื่อรับบริจาคเงินจากพี่น้องประชาชน ด้วย
รัฐบาลไทย-ข่าวทำเนียบรัฐบาล-‘บิ๊กอู๋’ มั่นใจสแกนม่านตาแรงงานประมงสมุทรสาคร 5 หมื่นคน เสร็จทัน 24 มีนา
วันอาทิตย์ที่ 11 มีนาคม 2561
‘บิ๊กอู๋’ มั่นใจสแกนม่านตาแรงงานประมงสมุทรสาคร 5 หมื่นคน เสร็จทัน 24 มีนา
รมว.แรงงาน ลงพื้นที่สมุทรสาครตรวจติดตามผลการดําเนินงานตามแผนส่งชุดปฏิบัติการเคลื่อนที่ (โมบายทีม) ไปยังสถานประกอบการที่มีแรงงานต่างด้าวจํานวนมาก จัดเก็บข้อมูลและสแกนม่านตาแรงงานต่างด้าวในกิจการประมงทะเล แปรรูปสัตว์น้ํา และต่อเนื่องประมงทะเล
รมว.แรงงาน ลงพื้นที่สมุทรสาครตรวจติดตามผลการดําเนินงานตามแผนส่งชุดปฏิบัติการเคลื่อนที่ (โมบายทีม) ไปยังสถานประกอบการที่มีแรงงานต่างด้าวจํานวนมาก จัดเก็บข้อมูลและสแกนม่านตาแรงงานต่างด้าวในกิจการประมงทะเล แปรรูปสัตว์น้ํา และต่อเนื่องประมงทะเล เผย พอใจผลการดําเนินงาน มั่นใจแรงงานประมง 43 แห่ง 5 หมื่นคน จะดําเนินการสแกนม่านตาให้แล้วเสร็จภายใน 24 มี.ค. ที่เหลือ 2 หมื่นคนจะดําเนินการให้แล้วเสร็จทัน 31 มี.ค.61
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน และคณะลงพื้นที่จังหวัดสมุทรสาคร เพื่อรับฟังบรรยายสรุปการดําเนินงานของศูนย์ปฏิบัติการพิสูจน์อัตลักษณ์แรงงานประมง ณ สํานักงานจัดหางานจังหวัดสมุทรสาคร ตรวจติดตามการจัดเก็บข้อมูลและสแกนม่านตา (Iris Scan System) ในสถานประกอบการที่มีการจ้างแรงงานต่างด้าวจํานวนมาก อาทิ บริษัท โชคสมุทรมารีน จํากัด ต.โคกขามอ.เมือง จ.สมุทรสาคร มีแรงงานต่างด้าวที่จะต้องดําเนินการจัดเก็บข้อมูลและสแกนม่านตา จํานวน 838 คน และบริษัท ศิริแสงอารําพี จํากัด ต.ท่าทราย อ.เมือง จ.สมุทรสาคร จํานวน 128 คน
การลงพื้นที่ในครั้งนี้รัฐมนตรีว่าการกระทรวงแรงงาน ได้ตรวจติดตามผลการดําเนินการจากการปรับแผนการปฏิบัติงานในการจัดเก็บข้อมูลและสแกนม่านตาแรงงานต่างด้าวจังหวัดที่มีแรงงานในกิจการประมงทะเลและที่เกี่ยวเนื่องที่เหลืออยู่ให้ดําเนินการแล้วเสร็จทันกําหนด โดยจัดชุดปฏิบัติการเคลื่อนที่ (โมบายทีม) ลงพื้นที่สถานประกอบการเพื่อจัดเก็บข้อมูลและสแกนม่านตา (Iris Scan System) ในจังหวัดที่มีความหนาแน่นของแรงงานต่างด้าวในกิจการประมงทะเล แปรรูปสัตว์น้ํา และต่อเนื่องประมงทะเล
สําหรับจังหวัดสมุทรสาครเป็น 1 ใน 7 จังหวัดที่มีแรงงานต่างด้าวจํานวน 292,854 คน ในกิจการประมงทะเลและที่เกี่ยวเนื่องจํานวน 104,207 คน เป้าหมายดําเนินการ 85,411 คน โดยได้จัดเครื่องสแกนม่านตา 12 เครื่อง เจ้าหน้าที่เครื่องละ 8 คน ใช้เวลาดําเนินการคนละ 1-2 นาที สามารถดําเนินการได้เครื่องละ 500 คนต่อวัน ซึ่ง พล.ต.อ.อดุลย์ฯ ยืนยันว่าแรงงานในสถานประกอบการ 43 แห่ง 5 หมื่นคนจะสามารถดําเนินการสแกนม่านตาให้แล้วเสร็จทันภายในวันที่ 24 มี.ค. ที่เหลืออีก 2 หมื่นคน ซึ่งเป็นแรงงานต่างด้าวกิจการประมงในสถานประกอบการที่มีลูกจ้างต่ํากว่า 100 คนจะดําเนินการให้แล้วเสร็จทัน 31 มี.ค.61 ทั้งนี้ ได้ให้ความสําคัญกับขั้นตอนการจัดเก็บข้อมูลและสแกนม่านตา โดยได้กําชับให้กรมการจัดหางานและหน่วยงานที่เกี่ยวข้องปรับแผนดําเนินการให้สะดวกรวดเร็ว ลดขั้นตอน และอํานวยความสะดวกแก่นายจ้าง/ผู้ประกอบการ เพื่อให้ลูกจ้างแรงงานต่างด้าวได้ดําเนินการจัดเก็บข้อมูลพิสูจน์ตัวบุคคลให้แล้วเสร็จภายใน 31 มีนาคมนี้”
-----------------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
กัณติภณ คูสมิทธิ์ – ภาพ/
11 มีนาคม 2561
รัฐบาลไทย-ข่าวทำเนียบรัฐบาล-“บิ๊กอู๋” ลงพื้นที่มอบสับปะรดชาวแฟลตดินแดง ช่วยเหลือเกษตรกรตามแนวทางประชารัฐ
วันอาทิตย์ที่ 1 กรกฎาคม 2561
“บิ๊กอู๋” ลงพื้นที่มอบสับปะรดชาวแฟลตดินแดง ช่วยเหลือเกษตรกรตามแนวทางประชารัฐ
รมว.แรงงาน ลงพื้นที่ชุมชนดินแดง มอบสับปะรดกว่า 20 ตัน แก่ประชาชนชาวแฟลตดินแดง ข้าราชการ เจ้าหน้าที่กระทรวงแรงงานภาคีเครือข่ายภาครัฐ เอกชน และชุมชนรายรอบกระทรวงแรงงาน ช่วยเหลือเกษตรกรณีราคาผลผลิตตกต่ําและสินค้าล้นตลาดตามแนวทางประชารัฐ
เมื่อวันที่ 1 กรกฎาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน
พร้อมด้วย นายจรินทร์ จักกะพาก ปลัดกระทรวงแรงงาน และผู้บริหารระดับสูงกระทรวงแรงงาน ลงพื้นที่ชุมชนดินแดงเพื่อมอบสับปะรดให้กับประชาชนในชุมชน และการเคหะชุมชนดินแดง ณ ลานกีฬาดินแดง บริเวณแฟลต 51 - 53 ซอยประชาสงเคราะห์ 11 เขตดินแดง กรุงเทพมหานครโดยมี นายดารนัย อินสว่าง รองผู้ว่าการการเคหะแห่งชาติ นายวิชาญ เขียวแก้ว ประธานชุมชนดินแดง 2 และประชาชนชาวแฟลตดินแดงกว่า 250 คน ร่วมให้การต้อนรับ โดยรัฐมนตรีว่าการกระทรวงแรงงาน กล่าวว่า จากกรณีที่พี่น้องเกษตรกรผู้ปลูกสับปะรดในหลายจังหวัดกําลังประสบปัญหาราคาผลผลิตตกต่ําอยู่ในขณะนี้ เนื่องจากมีผลผลิตออกสู่ตลาดเป็นจํานวนมาก กระทรวงแรงงานจึงได้ร่วมกับ พ.อ.น.พ.พงศ์ศักดิ์ ตั้งคณา ประธานมูลนิธิจิตเป็นผู้ให้ใจเป็นนิพพาน และบริษัทโอเคแมส จํากัด รับซื้อสับปะรด จํานวน ๒๐,๐๐๐ ลูก เพื่อช่วยเหลือเกษตรกรผู้ปลูกสับปะรด ในจังหวัดลําปาง และเชียงราย จํานวนกว่า 20 ตัน เพื่อนํามาแจกจ่ายให้แก่ข้าราชการ เจ้าหน้าที่กระทรวงแรงงาน ประชาชนย่านแฟลตดินแดง และชุมชนโดยรอบกระทรวงแรงงาน พร้อมกันนี้ ยังได้แจกจ่ายแก่หน่วยงานที่ให้การสนับสนุนการดําเนินงานของกระทรวงแรงงานด้วยดีตลอดมา อาทิ สถานีตํารวจนครบาลดินแดง โรงเรียนพิบูลประชาสรรค์ และมัสยิดมูฮายีรีน เป็นต้น
พล.ต.อ.อดุลย์ฯ กล่าวต่อว่า การลงพื้นที่เพื่อมอบสับปะรดให้กับชาวชุมชนดินแดงในวันนี้ เป็นไปตามนโยบายของรัฐบาล ภายใต้การนําของ พลเอก ประยุทธ์ จันทร์โอชา นายกรัฐมนตรี ที่ท่านพูดในเวทีต่าง ๆ มาโดยตลอดว่า “ไม่ทิ้งใครไว้ข้างหลัง” การที่กระทรวงแรงงานได้ร่วมกับมูลนิธิ จิตเป็นผู้ให้ ใจเป็นนิพพาน และบริษัท โอเคแมส จํากัด ในการรับซื้อสับปะรดจากเกษตรกรผู้ปลูกสับปะรดที่มีผลผลิตราคาตกต่ํามาแจกจ่ายเพื่อช่วยบรรเทาความเดือดร้อนของเกษตรกรได้บ้าง ซึ่งเชื่อว่าหากพวกเราร่วมมือกันคนละไม้คนละมือ ช่วยกันอุดหนุนเกษตรกร ก็จะเป็นการสนับสนุนตามนโยบายรัฐบาลที่ไม่ทิ้งใครไว้ข้างหลัง ทั้งนี้ กระทรวงแรงงาน ได้ตระหนักถึงผลกระทบของราคาสับปะรดตกต่ําและล้นตลาด ซึ่งส่งผลกระทบต่ออัตราการจ้างงานของภาคเกษตรกรรม
“ขอขอบคุณประชาชนชาวชุมชนดินแดง ที่ให้การสนับสนุนการดําเนินงานของกระทรวงแรงงานด้วยดีเสมอมา ปัญหาราคาสับปะรดตกต่ําและล้นตลาด ไม่ได้ส่งผลกระทบต่อภาคเกษตรกรรมเท่านั้น ยังส่งผลกระทบต่อภาคแรงงาน และสภาพเศรษฐกิจโดยรวมของประเทศเป็นอย่างมาก ดังนั้น เพื่อยกระดับประเทศสู่ไทยแลนด์ 4.0เพื่อให้ประชาชนทุกภาคส่วนกินดี อยู่ดี และพร้อมที่จะขับเคลื่อนประเทศไปด้วยกัน โดยไม่ทิ้งใครไว้ข้างหลัง ” พล.ต.อ.อดุลย์ฯ กล่าวในท้ายสุด
------------------------------------
กองเผยแพร่และประชาสัมพันธ์/
ณัฏฐภัทร์ ชื่นเอี่ยม – ข่าว/
สมภพ ศีลบุตร - ภาพ/
1 กรกฎาคม 2561
รัฐบาลไทย-ข่าวทำเนียบรัฐบาล-สธ.มอบผู้ตรวจฯ เป็นประธานคกก.สืบข้อเท็จจริงกรณีอุบัติเหตุ พร้อมเพิ่มมาตรการความปลอดภัย
วันพุธที่ 15 พฤศจิกายน 2560
สธ.มอบผู้ตรวจฯ เป็นประธานคกก.สืบข้อเท็จจริงกรณีอุบัติเหตุ พร้อมเพิ่มมาตรการความปลอดภัย
กระทรวงสาธารณสุข มอบผู้ตรวจราชการกระทรวงสาธารณสุข เป็นประธานคณะกรรมการสืบข้อเท็จจริงกรณีอุบัติเหตุรถชน พร้อมเพิ่มความปลอดภัย เพิ่มไฟส่องสว่าง ตัดแต่งต้นไม้ ทาสีประตูรั้วด้วยสีสะท้อนแสง ป้องกันอุบัติเหตุจราจร
กระทรวงสาธารณสุข มอบผู้ตรวจราชการกระทรวงสาธารณสุข เป็นประธานคณะกรรมการสืบข้อเท็จจริงกรณีอุบัติเหตุรถชน พร้อมเพิ่มความปลอดภัย เพิ่มไฟส่องสว่าง ตัดแต่งต้นไม้ ทาสีประตูรั้วด้วยสีสะท้อนแสง ป้องกันอุบัติเหตุจราจร
วันนี้ (15 พฤศจิกายน 2560) ที่กระทรวงสาธารณสุข จ.นนทบุรี แพทย์หญิงพรรณพิมล วิปุลากร รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข ได้ตั้งคณะกรรมการสืบข้อเท็จจริงกรณีอุบัติเหตุรถชนเป็นที่เรียบร้อยแล้ว มีนายแพทย์ณัฐวุฒิ ประเสริฐสิริพงศ์ ผู้ตรวจราชการกระทรวงสาธารณสุข เป็นประธาน และมอบให้ตนรับผิดชอบในเรื่องนี้ โดยในวันนี้ ได้สั่งการให้ฝ่ายอาคารสถานที่ เร่งดําเนินการเพิ่มความปลอดภัยด้านการจราจรภายในกระทรวงสาธารณสุข ป้องกันอุบัติเหตุ โดย 1.ประสานการไฟฟ้านครหลวงเขตนนทบุรี สํารวจ ออกแบบ ติดตั้งไฟฟ้าเพิ่มเติม เพื่อเพิ่มไฟส่องสว่างทุกประตูทางเข้า-ออก ตัดแต่งต้นไม้ใหญ่ที่อยู่ใกล้สายไฟฟ้า เพื่อไม่ให้บดบังแสงไฟ เพิ่มทัศนวิสัยในการมองเห็นให้ชัดเจนยิ่งขึ้น 2.ในวันนี้ ได้ทาสีสะท้อนแสงบนประตูรั้วเดิมที่เป็นสีเขียวเข้ม เพื่อให้เห็นชัดเจน ยกเว้นประตูด้านสถาบันบําราศนราดูรจะต้องรอจนกว่าคดีสิ้นสุด
แพทย์หญิงพรรณพิมลกล่าวต่อว่า กระทรวงสาธารณสุข ได้ให้การดูแลผู้บาดเจ็บอย่างดีที่สุด และยินดีให้ความร่วมมือกับทุกฝ่ายอย่างเต็มที่ เนื่องจากทั้ง 2 ฝ่ายเป็นเจ้าหน้าที่ของกระทรวงสาธารณสุข อย่างไรก็ดี ขอให้บุคลากรกระทรวงสาธารณสุข และประชาชนที่ใช้ทางผ่านกระทรวงสาธารณสุข ปฏิบัติตามกฎจราจรอย่างเคร่งครัด ทั้งการสวมหมวก/คาดเข็มขัดนิรภัย ลดความเร็วเมื่อขับขี่ในเขตชุมชน (city limit)